ร้านนี้ค่อนข้างมีชื่อเสียงอยู่แล้วค่ะ มีสาขาแฟรนไชส์มากมายในกรุงเทพฯ  แต่ต้นตำหรับอยู่ที่อุดรธานีค่ะ
ร้านใหญ่ในห้องแอร์ คนมาใช้บริการมากมาย

ที่จอดรถอยู่ไกลเล็กน้อย นอยหาไม่เจอว่ามีที่จอดรถของที่ร้านหรือไม่ เพราะร้านอยู่ติดกับตลาดขนาดใหญ่
ก็เลยไปจอดรถที่ตลาดแล้วเดินย้อนกลับมาค่ะ สำหรับป้ายร้านนั้น นอยยังรู้สึกว่าไม่ค่อยชัดเจนค่ะ 
อาจะเป็นเพราะนอยตาไม่ดีเองด้วยส่วนหนึ่งค่ะ

ร้านนี้เป็นร้านติดแอร์ค่ะ โต๊ะที่นั่งออกสไตล์จีนๆ เพลงในร้านเป็นเพลงปักษ์ใต้ๆ งงค่ะ ผสมหลายเชื้อ
ชาติดี  ตั้งแต่เดินเข้ามาก็แอบได้กลิ่นอับชื้นและกลิ่นอาหารคลุ้งๆ แต่ไม่ได้หอมหวลเท่าไหร่ค่ะ
ต้องปรับจมูกสักพัก ร้านถ้ามองเผินๆก็สะอาดดีค่ะ แต่หลังจากนั่งสักพัก ต้องขอบอกว่า แมลงวันเยอะ
ไปหน่อยค่ะ อยากให้ร้านดูแลเรื่องการเช็ดทำความสะอาดโต๊ะจริงๆค่ะ เพราะดูเหมือนยังมีกลิ่นอับชื้น
ของผ้าใช้ซ้ำและมีแมลงวันมาตอมโต๊ะตลอดเวลาค่ะ

มาเข้าเรื่องเมนูอาหารซึ่งเป็นเรื่องสำคัญดีกว่านะคะ
"แหนมเนือง"
ต้องขอบอกว่าเมนูแหนมเนืองที่นี่อร่อยจริงๆค่ะ ตัวหมูแหนมเนืองที่ย่างมาก็
เนื้อแน่นและอร่อยมากๆค่ะ น้ำจิ้มก็ได้มาตรฐาน แป้งเหนียวหนึบดี  ทานกับผักสดๆ ได้เรื่อยๆค่ะ

ส่วนเมนูอืนๆนั้น "บั่นแบ้ว"  เป็นแป้งอ่อนๆรูปร่างกลมโรยด้วยหมูหยองหมูสับ ทานกับน้ำจิ้มรสเปรี้ยวอมหวาน  รสชาติกลางๆค่ะ หน้าตาแปลกดีค่ะ

"กุ้งพันอ้อย"  กุ้งสับผสมพริกไทยนำไปย่างกับอ้อย อ้อยที่นี่ไม่ค่อยมีน้ำซึมออกมามากนัก เลยไม่ค่อยหวานเท่าไหร่  เหมือนผสมแป้งเยอะไปหน่อย แต่โดยรวมก็อร่อยดีค่ะ

นอกจากนี้ ได้สั่งกาแฟมาเป็นเครื่องดื่มค่ะ มีกาแฟชื่อแปลกกๆหลากหลาย วันนี้ลองเมนูที่ชื่อว่า
"คิริมันจาโร" หอมนมกลมกล่อม รสชาติดีค่ะ คล้ายๆเอสเพรสโซ่ 
สำหรับขนมหวานวันนี้สั่ง "เต้าหู้มะพร้าวนมสด" อยากให้เช็ควัตถุดิบดีๆหน่อยค่ะ เพราะว่า
รสชาติเปรี้ยวเหมือนใกล้บูดค่ะ ทาน2คำก็เลยเลิกทานค่ะ ได้แอบบอกพนักงานไปเล็กน้อยว่า
รสมันเปรี้ยวค่ะ ให้ตรวจสอบด้วย แต่ไม่ได้เรียกร้องเงินคืนอะไรค่ะ 

ราคาอยู่ในระดับกลางๆค่ะ  มีแแหนมเนืองแบบใส่กล่องสำหรับเป็นของฝากด้วย ซึ่งเป็นที่นิยมของ
คนส่วนใหญ่ที่ซื้อติดไม้ติดมือกลับไปทานที่บ้านค่ะ 

สรุปรวมๆแล้วให้ 3.5 ดาวค่ะ  หักในเรื่องของความสะอาดโต๊ะและกลิ่นภายในร้าน  รวมถึงความสดใหม่
ของอาหาร อาหารได้ค่อนข้างช้าเล็กน้อย (อันนี้เป็น perception ส่วนตัวค่ะ ผู้ใช้บริการท่านอื่น
อาจจะไม่ได้รับประสบการณ์เหมือนนอยก็ได้ค่ะ)  คะแนนนี้ขอมอบให้เป็นคะแนนของแหนมเนืองอย่าง
เดียวค่ะ 